Меѓународен стадион Калифа

мини|Oгнометот на oтворањето на Азиските игри во 2006 година лансиран од стадионот Калифа
**Меѓународен стадион Калифа** (), познат и како **Национален стадион** — повеќенаменски стадион во Доха, Катар, и е дел од комплексот Спортски град Доха. Во овој комплекс исто така спаѓаат Академијата Аспир, Олимпискиот центар за водени спортови Хамад и Кулата Аспир. Стадионот го добива името Калифа во чест на поранешниот емир на Катар, Калифа бин Хамад Ал Тани. Овој стадион бил домаќин на финалето на Азискиот куп на АФЦ во 2011 година. Во 2017 година, бил оценет со четири ѕвезди од Глобалниот систем за проценка на одржливост (GSAS), прв стадион во светот што ја добил оваа оцена. Стадионот вработува околу 30.000 работници.

## Историја
Стадионот Калифа за првпат е отворен за натпревари во 1976 година. Во 1992 година, на овој стадион се одиграле 15 натпревари од 11-тиот Заливски куп, кој Катар го освоил за прв пат. Во 2005 година стадионот бил реновиран и проширен, за да се зголеми капацитетот од 20.000 на 40.000 седишта. Сето ова било завршено пред почетокот на Азиските игри во 2006 година. Западната страна на стадионот е покриена со кров, а  на источната страна има голем лак, кој се користел како платформа за лансирање огномет за време на церемонијата на отворањето на Азиските игри во 2006 година.

Пред реновирањето во 2005 година, стадионот најчесто се користел за фудбалски натпревари, иако e опремен да се користи за голем број на други спортови. Од 1997 година, стадионот е домаќин на годишниот натпревар во атлетика организиран од Дијамантска лига на Доха (претходно познатa под други имиња). На стадионот Калифа се одиграле 6 натпревари од Панарапските игри во 2011 година, и тоа сите натпревари на репрезентацијата на Катар во групната фаза, како и четвртфиналето, полуфиналето и финалето на турнирот.

Стадионот повторно бил отворен во мај 2017 година, по завршувањето на уште едно реновирање. На стадионот се одржало Светското првенство во атлетика во 2019 година.

На 17 декември 2019 година, било одлучено два натпревари од Светското клупско првенство на ФИФА 2019 да се одиграат на овој стадион: натпреварот за петто место како и полуфиналето помеѓу шампионите на КОПА Либертадорес и победникот од мечот 3. По одлуката да биде домаќин на Светското првенство во фудбал 2022 година, беше планирано да се зголеми капацитетот на стадионот на 68.000, но тој план подоцна беше променет.

## Изградба за Светското првенство Катар
Меѓународниот стадион Калифа е еден од осумте стадиони кои се пренаменети за Светското првенство во фудбал во Катар во 2022 година, и е првиот стадион што е завршен.

## Спортски настани
* Домаќин на 17. Куп на Арапскиот Залив
* Домаќин на Азиските игри во 2006 година
* Домаќин на Азискиот куп на АФЦ 2011 за натпреварите од групата А, четврт-финалето, полуфиналето и финалето
* Домаќин на Панарапските игри во 2011 година
* Домаќин на Светското првенство во атлетика 2019 година
* Домаќин на 24. Куп на Арапскиот Залив
* Домаќин на пет натпревари на Светското клупско првенство на ФИФА 2019 година, вклучувајќи го и финалето
* Домаќин на Арапскиот куп на ФИФА во 2021 година
* Домаќин на Светското првенство во фудбал во 2022 година

## Резултати од последните турнири

### 2011 AFC Азиски куп

### Светско првенство во фудбал 2022 година
Меѓународниот стадион Калифа ќе биде домаќин на осум натпревари за време на Светското првенство во фудбал во 2022 година.

## Домаќини на меѓународни натпревари

### Пријателски

## Наводи

## Надворешни врски
* Меѓународен стадион Калифа 

Категорија:Национални стадиони
Категорија:Стадиони за Светското првенство во фудбал 2022
Категорија:Згради и градби во Катар